Mañana es para siempre

Testosterona është një hormon seksual i rëndësishëm. Është androgjeni kryesor dhe më i njohur dhe luan një rol të konsiderueshëm në sjelljen tonë. Testosterona prodhohet tek femrat edhe tek meshkujt, por meshkujt e rritur posedojnë përafërsisht 40 deri 60 herë më shumë nga ky hormon se femrat. Tek meshkujt prodhohet në sasi shumë të mëdha në testikuj, por edhe shumë pak në gjëndrat mbiveshkore. Ndërsa te femrat testosterona prodhohet në sasi të vogla në ovarie dhe në gjëndrat mbiveshkore.

Funksionet
Testosterona ka shumë funksione. Ajo i jep trupit një pamje mashkullore. Pa të burrat s'do ta kishin pamjen që kanë. Mjekrra, mustaqet, qimet e gjoksit, muskujt më të zhvilluar se tek femrat, si edhe shumë veçori të tjera janë rezultat i testosteronës.